CELEX: 62012CA0164
Language: lt
Date: 2014-01-23 00:00:00
Title: Byla C-164/12: 2014 m. sausio 23 d. Teisingumo Teismo (pirmoji kolegija) sprendimas byloje ( Finanzgericht Hamburg (Vokietija) prašymas priimti prejudicinį sprendimą) DMC Beteiligungsgesellschaft mbH prieš Finanzamt Hamburg-Mitte (Apmokestinimas — Pelno mokestis — Komanditinės ūkinės bendrijos kapitalo dalių perleidimas kapitalo įmonei — Buhalterinė vertė — Numanoma vertė — Dvigubo apmokestinimo išvengimo sutartis — Nerealizuoto kapitalo prieaugio apmokestinimas nedelsiant — Skirtingas vertinimas — Kapitalo judėjimo laisvės apribojimas — Apmokestinimo įgaliojimų paskirstymo tarp valstybių narių apsauga — Proporcingumas)

29.3.2014   
            
            
               LT
            
            
               Europos Sąjungos oficialusis leidinys
            
            
               C 93/6
            
         2014 m. sausio 23 d. Teisingumo Teismo (pirmoji kolegija) sprendimas byloje (Finanzgericht Hamburg (Vokietija) prašymas priimti prejudicinį sprendimą) DMC Beteiligungsgesellschaft mbH prieš Finanzamt Hamburg-Mitte
   
   (Byla C-164/12) (1)
   
   (Apmokestinimas - Pelno mokestis - Komanditinės ūkinės bendrijos kapitalo dalių perleidimas kapitalo įmonei - Buhalterinė vertė - Numanoma vertė - Dvigubo apmokestinimo išvengimo sutartis - Nerealizuoto kapitalo prieaugio apmokestinimas nedelsiant - Skirtingas vertinimas - Kapitalo judėjimo laisvės apribojimas - Apmokestinimo įgaliojimų paskirstymo tarp valstybių narių apsauga - Proporcingumas)
   2014/C 93/08
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Finanzgericht Hamburg
   
   
      Šalys pagrindinėje byloje
   
   
      Ieškovė: DMC Beteiligungsgesellschaft mbH
   
   
      Atsakovė: Finanzamt Hamburg-Mitte
   
   
      Dalykas
   
   Prašymas priimti prejudicinį sprendimą — Finanzgericht Hamburg — EB 43 straipsnio (dabar — SESV 49 straipsnis) išaiškinimas — Kitoje valstybėje narėje įsteigtos įmonės, perleidžiančios materialinių išteklių dalis nacionalinei kapitalo įmonei mainais į šios įmonės akcijas — Teisės aktai, pagal kuriuos tokiomis aplinkybėmis įneštas kapitalas turi būti įtrauktas į kapitalo įmonės balansą atsižvelgiant į jo realią vertę, o ne į jo buhalterinę vertę, ir iš anksto numatant neparduoto nekilnojamojo turto apmokestinimą pagal jo vertę — Galimybė sumokėti atitinkamus mokesčius per penkerius metus, jei mokėjimas garantuojamas
   
      Rezoliucinė dalis
   
   
               1.
            
            
               SESV 63 straipsnį reikia aiškinti taip, kad apmokestinimo įgaliojimų paskirstymo tarp valstybių narių tikslo apsauga gali pateisinti valstybės narės teisės aktą, pagal kurį įpareigojama komanditinės ūkinės bendrijos kapitalą, įneštą į kapitalo bendrovės, turinčios buveinę šios valstybės narės teritorijoje, įvertinti numanoma verte, o tai leistų apmokestinti dėl šio perleisto turto jos teritorijoje atsiradusį nerealizuotą kapitalo prieaugį, kol jis dar nėra faktiškai realizuotas, nes minėta valstybė narė faktiškai neturi galimybės įgyvendinti savo mokestinės kompetencijos šio prieaugio atžvilgiu po to, kai jis realizuojamas faktiškai, bet tai turi patikrinti nacionalinis teismas.
            
         
               2.
            
            
               Valstybės narės teisės aktas, kuriame numatytas jos teritorijoje atsiradusio nerealizuoto kapitalo prieaugio apmokestinimas nedelsiant, neviršija to, kas būtina, siekiant apsaugoti apmokestinimo įgaliojimų paskirstymą tarp valstybių narių, su sąlyga, kad kai apmokestinamasis asmuo pasirenka atidėti mokėjimą, pareiga pateikti banko garantiją nustatoma atsižvelgiant į realią riziką, kad mokestis nebus išieškotas.
            
         
      (1)  OL C 217, 2012 7 21.